विदिशा (एएनआई)। मध्यप्रदेश के विदिशा जिले में 2 मंजिला मकान के गिरने की खबर सामने आई है। मलबे में दबे तीन लोगों को अब तक बचाया जा चुका है। बचाव अभियान जारी है। घटना विदिशा जिले के गुलाबगंज की है। बताया जाता है कि यहां अचानक एक दो मंजिला मकान ढहने से हड़कंप मच गया। मकान गिरने की सूचना मिलते ही राहत एवं बचाव दल मौके पर पहुंच गया है। जानकारी के मुताबिक, मलबे में दबे तीन लोगों अब तक निकाल लिया गया है जबकि कई और लोगों के दबे होने की आशंका जताई जा रही है।